ארקיע

250px|ממוזער|שמאל|אלינור רוזוולט מגיעה לביקור באילת עם החברה ב-1959
שמאל|ממוזער|250px|מטוס דאש 7 של ארקיע באילת, כבר לא בשירות
שמאל|ממוזער|250px|מטוס דקוטה היסטורי של חברת ארקיע בנמל התעופה אילת (הועבר לנמל התעופה רמון)
ממוזער|246x246 פיקסלים|ATR 72-500, כבר לא נמצא בשירות בארקיע
ממוזער|253x253 פיקסלים|אמבראר E190 בצביעה הישנה
ארקיע קווי תעופה ישראליים בע"מ היא חברת תעופה ישראלית המפעילה טיסות פנים-ארציות ובין-לאומיות. היא חברת התעופה הישראלית עם פעילות הבין-לאומית השלישית בגודלה אחרי אל על וישראייר. החברה בבעלות חברת ג'ורדאש ישראל של האחים נקש (72% מהמניות) ועובדי החברה (22%).

 היסטוריה 
 שנות ה-50 
בעקבות כיבוש אום רשרש, שהייתה לאילת, החליט שר התחבורה דוד רמז, בסוף שנת 1949, להקים חברת תעופה פנים ארצית כדי לאפשר קשר אווירי ליישוב המרוחק. בדצמבר 1949 הוחלט שחברת "אל על" תפעיל קו תעופה סדיר לאילת. לצורך כך הקימה חברת בת לתעופה פנים ארצית בשם "אילתה". החברה חנכה את השירות שלה ב-28 בפברואר 1950, ביום ציון שנה לכיבוש אילת, עם מטוס מדגם C-46 קומנדו. אחר כך הוחלט להקים חברת חדשה, בשותפות בין "אל על" עם "חברת העובדים", אשר הקימה חברת החזקות בשם כנפות לצורך החזקת מניותיה,

בספטמבר 1950 החלה לפעול חברת "ארקיע" עם קו תעופה סדיר בין לוד לאילת, באמצעות מטוס ה-C-46 קומנדו שהפעילה קודם "אילתה". חברת "ארקיע" קיבלה זיכיון מהמדינה להפעיל את כל טיסות הפנים, אך תחילה החברה הפעילה טיסות יומיות מנמל התעופה לוד לאילת ובשנת 1951 ביצעה סך הכל 685 טיסות. מחיר טיסה הלוך ושוב נקבע ל-10 לירות כולל ארוחת צהריים וסיור באילת. אחר כך החברה גם ביקשה לבצע טיסות שבועיות מנמל התעופה חיפה לאילת.

את החברה החדשה ניהל יעקב הוזמן, עד לפטירתו בשנת 1965.

הטיסות בוצעו באמצעות שני מטוסי C-46 קומנדו בעלי 36 מושבים שהועברו מחיל האוויר. צוות האוויר ב"ארקיע" אויש על ידי עובדי "אל-על". הכנסות החברה בשנה זו הסתכמו בכ-80,000 לירות ומספר הנוסעים שהטיסה החברה הגיע ל-13,485. בשנת 1953 נכנסו לשירות מטוסים מסוג דה הבילנד דראגון רפיד בעלי שישה מושבי נוסעים, מעודפי חיל האוויר. מספר הטיסות גדל לשתי טיסות יומיות במטוסי "Rapide" ושלוש טיסות שבועיות במטוסי "קומנדו". מספר הנוסעים בשנה זו עמד על כ-20,000. אחד ממטוסי הראפיד נקלט מחברת אווירון, שנסגרה ביוני 1949. בשנת 1955 נמכר מטוס ה"ראפיד" וארקיע רכשה שני מטוסי DC-3 דקוטה בעלי 32 מושבים מעודפי חיל האוויר. לאחר מבצע קדש ב-1956, עם עליית מספר התיירים בעיר, החלה ארקיע למכור חבילות נופש בנוסף לטיסות שקיימה. בשנת 1958 כלל צי המטוסים של החברה ארבעה מטוסי "DC-3" ושני מטוסי "Beechcraft" קטנים בעלי עשרה מושבים. ארקיע העסיקה 53 עובדים, מתוכם 12 אנשי צוות אוויר. בשנת 1959 הועברו הטיסות משדה התעופה לוד לשדה דב בתל אביב, ונפתח קו טיסה נוסף ל-מחניים סמוך לראש פינה.

 שנות ה-60 
בשנת 1961 מספר הנוסעים שהטיסה החברה עבר את גבול 100,000, והחברה רכשה מטוס דקוטה "DC-3" נוסף. היא החלה לבצע גם טיסות בינלאומיות עבור חברת "אל על", שהופסקו לאחר זמן קצר בגלל איכות המטוסים. בשנה זו הוכשר אחד ממטוסי ה"DC-3" בחברה לעסוק בניסויי זריעת עננים. ב-1964 רכשה ארקיע שני מטוסי "הראלד" עם 50 מושבים וכעבור שנה מטוס נוסף במקום מטוס ה"דקוטה". בשנה זו גדל מספר הנוסעים ל-154,000 ובשנת 1965 ל-180,000. באמצע 1966 הוציאה ארקיע משורותיה שני מטוסי "דקוטה" נוספים.

לאחר מלחמת ששת הימים, ב-1967 החלה ארקיע להפעיל טיסות לשדה התעופה עטרות סמוך לירושלים ונמל התעופה חיפה, וכן אל שדה אופיר הסמוך לשארם א-שייח' ואל סנטה קתרינה ("שדה הר סיני") שבדרום סיני. עם הפעלת שדה הנפט באבו רודס החלה החברה להפעיל טיסות אף ליעד זה. חברת אל על, שהחליפה בינתיים את צי המטוסים שלה למטוסי סילון העבירה את הנתיבים הקצרים לארקיע. ב-1969 רכשה ארקיע שלושה מטוסי  בעלי 80 מושבים. מאחר שמטוסים אלה לא יכלו לטוס משדה דב, פתחה ארקיע בסיס פעילות נוסף, בנמל התעופה בן-גוריון, שאז נקרא עדיין "נמל תעופה לוד". מספר הנוסעים בשנה זו עמד על כ-280,000 איש ב-6,411 טיסות. עובדי החברה מנו 188 איש, מהם 54 אנשי צוות אוויר, והמחזור העסקי הגיע לכ-18 מיליון לירות.

 משנות ה-70 עד ה-90 
בשנת 1971 ידעה החברה שיא בפעילותה עם 625,000 נוסעים בכ-7,370 טיסות. ב-1972 היה בבעלות החברה צי מטוסים שכלל חמישה מטוסי "הראלד" ושלושה מטוסי "Viscount" שהטיסו 580,000 נוסעים בכ-6,800 טיסות. מכיוון שהמטוסים אלה לא התאימו למנחתים ביעדים הקצרים (שדה תימן ליד באר שבע, מנחת בר-יהודה ליד מצדה, סדום, מנחת ספיר ליד עין יהב, מנחת מצפה רמון, קריית שמונה וחיפה), הקימה החברה בשותפות עם חברת "כנף" את "כנף-ארקיע" שהפעילה מטוסי "איילנדר" דו מנועיים בעלי 10 מושבים לצורך אותן טיסות. מלחמת יום הכיפורים גרמה לירידת תנועת הנוסעים הפנים ארצית לכ-630,000 ב-1976, ולצורך הרחבת הפעילות מחוץ למדינה נרכשו שני מטוסי 1–11 BAC בעלי 114 מושבים, שהחליפו את שני מטוסי ה"הראלד". ההפסדים המצטברים הביאו למכירת ארקיע לבעלים פרטיים בפברואר 1980. עד לאותה עת הייתה החברה בבעלות משותפת של חברת העובדים, ממשלת ישראל, וחברת אל על. את עיקר הרכישה ביצעה משפחת בורוביץ' שגם הובילה את הקמת קבוצת כנפיים - אחזקות ארקיע בע"מ בחודש מאי 1980, ואשר החזיקה במניות ארקיע עד 2006.
 במאה ה-21 
בשנת 2000 קיבלה החברה שני מטוסי בואינג 757 בעלות של 120 מיליון דולר והחלה להתמקד בשוק הטיסות הבינלאומי. באותה שנה הופסקו הטיסות לירושלים עקב חוסר כדאיות כלכלית. בשנת 2004 רכשה כנפיים אחזקות (אשר החזיקה ברוב מניות ארקיע) את רוב מניות חברת "אל על" מהמדינה, ובעקבות החלטת הממונה על ההגבלים העסקיים, למניעת שליטת שוק התעופה בידי חברה אחת, מכרה כנפיים בתחילת 2006 את החזקותיה בחברת ארקיע לאחים נקש ולעובדי החברה.

בשנת 2006 בוטלו טיסות ארקיע לשדה התעופה ראש פינה, לאחר שקודם בוטלו הטיסות למצדה, מצפה רמון, באר שבע ומנחת קריית שמונה. מאז למעט טיסות פנים לאילת החברה מתמקדת בהפעלת טיסות שכר וטיסות סדירות למגוון יעדים באירופה ומבצעת טיסות לבסיסי חיל האוויר הישראלי עבור צה"ל.

ב-18 במרץ 2019 נסגר נמל התעופה אילת ונמל התעופה עובדה האזרחי ובכך ארקיע סיימה את פעילותה בנמלים אלה. ב-1 ביולי 2019 נסגר נמל התעופה דב הוז ובכך ארקיע סיימה את פעילותה בשדה דב. בעקבות זאת הודיע היו"ר אבי נקש על כוונת ארקיע למכור את חמשת מטוסי האמבראר ולפטר כ-250 עובדים.

באוגוסט 2025 פרסמה החברה כי היא משיקה לראשונה קו ישיר להאנוי בירת וייטנאם.

 מגפת הקורונה 
בעקבות מגפת הקורונה, הפסיקה החברה לטוס באופן סדיר ב-15 במרץ 2020, וביצעה רק טיסות מיוחדות. מאמצע אפריל 2020 הושבתה החברה לחלוטין וכל עובדיה הוצאו לחופשה ללא תשלום. במהלך חודש יוני, תוך כדי משברי החברה, החליף ירון אמזלג את ניר דגן בתפקיד מנכ"ל החברה. אמזלג פרש מהתפקיד ארבעה חודשים לאחר מכן.

ניסיונות חוזרים ונשנים מטעם ההסתדרות והמדינה להפעיל את ארקיע לא צלחו. התקיים משא ומתן בין ההסתדרות, מועצת העובדים והנהלת החברה. במהלך ניסיונות אלו התקיימו הפגנות עובדים מול ביתו של אבי חורמרו יו"ר הדירקטוריון ומול משרדי ומלונות האחים נקש (שמחזיקים 70% מהבעלות על ארקיע, 30% הנותרים מוחזקים על ידי עובדי החברה דרך חברת תו"ת).

בחודש אוגוסט 2020 התמנה ליו"ר הדירקטוריון גדי טפר, במקום אבי חורמרו. עם כניסתו לתפקיד, החל טפר לנהל משא ומתן עם העובדים להחזרת ארקיע למסלול טיסות ופעילות. ב-17 בספטמבר 2020 נחתם הסכם חזרה לעבודה בין הנהלת ארקיע והעובדים. במסגרת ההסכם, העובדים הסכימו להורדה בשכר.

ב-2023, הפעילה החברה 5 מטוסים בבעלותה ועוד שלושה מטוסי איירבוס ובואינג חכורים.

 מלחמת חרבות ברזל 
מלחמת חרבות ברזל היוותה אתגר גדול לחברה, הן ניהולית והן תפעוליות. בדצמבר 2023, מונה עוז ברלוביץ' למנכ"ל החברה החדש, במקום גדי טפר, שפרש. מכניסתו לתפקיד, החל ברלוביץ' להניע מהלכים לריענון שדרת ההנהלה והכניס חידושים במערכות השונות בחברה.

עקב מצוקת מטוסים בעקבות אי פעילות של חברות זרות, והפעלת הביקוש על ידי החברות הישראליות, במרץ 2024 ביטלה ארקיע את מכירתו המתוכננת של אחד ממטוסי האמבראייר ׁׁ(EMA). למטוס הוחלף מנוע, והוא הוחזר לשירות בחברה.

בחודש פברואר 2025 הושק לראשונה קו טיסות לנמל התעופה קנדי בניו יורק. הטיסות מבוצעות על ידי שני מטוסי איירבוס A330 חכורים.

בדצמבר 2024 הודיע מנכ"ל ארקיע על רכישת מטוס מדגם איירבוס A320 שייכנס לצי באוקטובר 2025, וכן תחכור בחכירה יבשה 2 מטוסים נוספים מאותו דגם, שיצטרפו לצי ביוני 2025 לקראת עונת הקיץ ולתקופה של 6 שנים.

בקיץ 2025 החברה מפעילה קרוב ל-30 יעדים עם 16 מטוסים.

 סמלי ודגלי החברה 


 תאונות ותקריות 
ב-28 בנובמבר 2002 נורו טילי נ"מ לעבר מטוס בואינג 757 של ארקיע לאחר שהמריא בטיסה IZ582 מנמל התעופה של מומבסה בקניה. הטילים לא פגע במטוס, והוא נחת בשלום ביעדו בנמל התעופה בן-גוריון. בעקבות האירוע הופסקו טיסות מטוסים ישראליים לקניה. האירוע הוביל בסופו של דבר לפיתוחה של מערכת הגנה מטילים מגן רקיע.

בחודש יולי 2009 נחת קברניט החברה על מסלול לא נכון בנמל התעופה עובדה במטוס דאש 7. בטיסה לא היו נוסעים.

בחודש אפריל 2010 כמעט התנגשו 2 מטוסי ארקיע מעל ים המלח בקו תל אביב – אילת.

ב-18 ביוני 2015 מטוס ארקיע כמעט נחת על מטוס אחר בנמל התעופה בן-גוריון. המטוס הועבר למסלול נחיתה אחר ונחת בשלום.

בחודש אפריל 2019 מטוס חכור של ארקיע שהמריא מברצלונה חזר על עקבותיו לאחר שאחד ממנועיו התפוצץ. המטוס הצליח לנחות בשלום.

 יעדים 
 טיסות פנים 
  נמל התעופה בן-גוריון (בסיס הפעילות), נמל התעופה רמון
 טיסות בינלאומיות 
(המידע נכון לקיץ 2025, לפי אתר ארקיע):
+מדינהעירנמל תעופההערותוינהנמל התעופה הבין-לאומי וינה-שווכאט2 טיסות שבועיותלונדוןלונדון סטנסטד 3 טיסות שבועיותרומאנמל התעופה לאונרדו דה וינצ'י-פיומיצ'ינו3 טיסות שבועיותמילאנונמל התעופה מילאנו-מלפנסה4 טיסות שבועיותטירנה נמל התעופה האם תרזה3 טיסות שבועיותסופיהנמל התעופה סופיה2 טיסות שבועיותטביליסינמל התעופה הבין-לאומי טביליסי3 טיסות שבועיותבתומינמל התעופה הבין-לאומי של בתומי6 טיסות שבועיותמינכןנמל התעופה מינכן פרנץ יוזף שטראוס2-1 טיסות שבועיותאמסטרדםנמל התעופה סכיפהול2 טיסות שבועיות עונתיטיווט נמל תעופה טיווט (אנ')טיסה יומיתבודפשטנמל התעופה הבין-לאומי בודפשט פרנץ ליסט3 טיסות שבועיותברצלונהנמל התעופה ברצלונה-אל פראט4 טיסות שבועיותבלגרדנמל התעופה בלגרד ניקולה טסלה2 טיסות שבועיותליסבוןנמל התעופה ליסבוןטיסה שבועיתלרנקהנמל התעופה הבין-לאומי לרנקה3 טיסות יומיותפאפוסנמל התעופה הבין-לאומי פאפוס5 טיסות שבועיותפראגנמל התעופה ואצלב האוול6 טיסות שבועיותפריזנמל התעופה שארל דה גול5 טיסות שבועיותזאדארנמל התעופה זאדאר (אנ')2 טיסות שבועיותבוקרשטנמל התעופה הבין-לאומי בוקרשט אנרי קואנדה2 טיסות שבועיותז'נבהנמל התעופה הבין-לאומי של ז'נבה2 טיסות שבועיותאתונהנמל התעופה הבין-לאומי אתונה-אלפתריוס וניזלוסטיסה יומיתסלוניקינמל התעופה הבין-לאומי סלוניקי מקדוניה3 טיסות שבועיותרודוסקווים עונתיים2 טיסות יומיותמיקונוסטיסה יומיתהרקליון2 טיסות יומיותקורפוטיסה יומיתקלמטה2 טיסות שבועיותקוס3 טיסות שבועיותאסיה והמזרח התיכוןדובאינמל התעופה הבין-לאומי דובאיטיסה יומיתקולומבונמל התעופה הבין־לאומי בנדרנאיקה (אנ')טיסה שבועית.בנגקוקנמל התעופה סוברנבהומי2 טיסות שבועיותהאנוינמל התעופה הבין-לאומי נוי באי 2 טיסות שבועיותאפריקהזנזיברנמל התעופה הבין-לאומי עביד אמאני קארומהטיסה שבועיתצפון אמריקהניו יורקנמל התעופה הבין-לאומי ג'ון פ. קנדי4 טיסות שבועיות

 צי המטוסים 
לחברה 7 מטוסי נוסעים הטסים בקווי החברה ובבעלותה. להלן פירוט המטוסים, נכון לפברואר 2026.
+ צי ארקיע מטוס <font style="color:#FFA500;">בשירות <font style="color:#FFA500;">בהזמנהחכורים <font style="color:#FFA500;">נוסעים  <font style="color:#FFA500;">J  <font style="color:#FFA500;">Y <center><font style="color:#FFA500;">סה"כאירבוס LR A321neo2— -220220אירבוס A320-2003 —180180אמבראר E-1952—122122איירבוס A330 ——3סה"כ7 02
בנוסף 3 מטוסים מדגם Airbus A330 (לטיסות ארוכות טווח) ו5 מטוסים מדגם A320 בהסכם חכירה רטובה. 

 מטוסי עבר 
 איירבוס A321neo LR – 4X-AGN "עפרה חזה" הגיע ב-12 ביוני 2019, וחזר למחכיר ב-26 במאי 2020.
 ATR 72 – בשנת 2016, ארקיע הוציאה מהשירות ארבעה מתוך חמשת מטוסי ה־ATR שמופעלים בקו לאילת. המטוס האחרון הוצא משירות בסוף שנת 2017.
 אמבראר פנום 100 – מטוס אחד ששימש לטיסות עסקים.
 אמבראר E-190-100LR – הוחכר לארקיע בשנת 2014 ונרשם 4X-EMD. המטוס יצא משירות ארקיע ב-2017 היה קרוי ע"ש נעמי שמר. מטוס נוסף הוחכר לארקיע בשנת 2017, נרשם 4X-EME ונקרא ע"ש אריק איינשטיין. בינואר 2019 הוצא משירות ואוחסן בנאפולי.
 בואינג 707 – ארקיע הפעילה שבעה מטוסים מדגם זה לתקופות שונות.
 בואינג 737-200
 בואינג 757-200 – ארקיע הפעילה שלושה מטוסים מדגם זה בשנות התשעים ותחילת שנות האלפיים.
 בואינג 300–757 – ארקיע הפעילה שני מטוסים מסוג זה משנת 2000. הראשון, 4X-BAW, יצא משירות בשנת 2018 ונמכר לאיסלנדאייר, והשני, שרישומו 4X-BAU, יצא משירות בשנת 2019 והועבר לחברת Azur Air Ukraine האוקראינית.
 בואינג 767-300 – בין השנים 2018–2019 החברה הפעילה מטוס חכור (רישום I-NDDL) מהחברה האיטלקית נאוס ששימש לטיסות לאירופה ולתאילנד. המטוס הוחלף במטוס נוסף מסוג זה (I-NDOF) ששימש עד שהחברה הפסיקה את טיסותיה לתאילנד ב-2019.
 דאש 7 – חברת ארקיע הפעילה מתחילת שנות השמונים ועד שנת 2010, 13 מטוסים מסוג זה.
 BAC 1-11 - חברת ארקיע חקרה את המטוס והפעילה אותו מנתב"ג לטיסות פנים לאילת ולטיסות בינלאומיות בין השנים 1979-1977.
 שני מטוסי C-46 קומנדו בעלי 36 מושבים.
 Vickers Viscount 814
 DC-3 דקוטה – שניים נרכשו ב-1955, ב-1957 גדל מספרם ל-4 וב-1961 נרכש נוסף. בעלי 32 מושבים.
 11 מטוסי בריטן נורמן איילנדר בעלי 10 מושבים.
 הנדלי פייג' הראלד - החברה הפעילה חמישה מטוסים מדגם זה החל מ-1964, כתחליף לדקוטה. הם הוצאו משירות ב-1978.

 ראו גם 
 ראשית התעופה העברית בארץ ישראל
 חברות תעופה עבריות ביישוב

 קישורים חיצוניים 



 פרופיל החברה וצי המטוסים

 מטוסי ה-A320 של החברה, באתר Airliners.net

 ארקיע-היסטורית החברה מהקמתה ועד שנת 1979, ד"ר נעם הרטוך, אתר מרקיע שחקים, 17 אפריל 2021

 הערות שוליים 

*
קטגוריה:חברות תעופה ישראליות
קטגוריה:חברות לטיסות חסך
קטגוריה:ישראל: חברות ממשלתיות שהופרטו
קטגוריה:כנפיים אחזקות
קטגוריה:ישראל: חברות שהוקמו ב-1949
קטגוריה:בני ברק: חברות